Ný skýrsla staðfestir miklar takmarkanir jarðstrengs möguleika Atvinnuvega - og nýsköpunarráðuneytið og umhverfis - og auðlindaráðuneytið birtu í dag í samráðsgátt stjórnvalda skýrslu dr. Hjartar Jóhannssonar um mat á möguleikum þess að nýta jarðstrengi við uppbyggingu flutningskerfis raforku . Ráðuneytin kölluðu eftir þessari úttekt í samræmi við þingsályktun 26 / 148 , frá júní 2018 , um stefnu stjórnvalda um uppbyggingu flutningskerfis raforku . Helstu niðurstöður í skýrslunni eru samhljóða niðurstöðum sem við hjá Landsneti höfum birt um sömu mál . Skýrslan staðfestir að jarðstrengir á hærri spennu ( 132 kV og 220 kV ) í flutningskerfinu eru takmörkuð auðlind . Í skýrslu dr. Hjartar segir orðrétt : “ Út frá samanburði þeirra niðurstaðna sem kynntar eru í þessum kafla og niðurstaðna annarra sambærilegra greiningarverkefna , þar sem lengdatakmarkanir jarðstrengskafla innan íslenska flutningskerfisins eru greindar , má sjá að góður samhljómur er á milli niðurstaðnanna . Rennir það frekari stoðum undir áreiðanleika fyrri greininga og þessarar greiningar hvað varðar lengdatakmarkanir háspenntra jarðstrengja ” . Meginniðurstaða verkefnisins eru þær að takmarkanir á lengd jarðstrengja á hæstu spennustigum flutningskerfisins leiðir það af sér að notkun svo stuttra jarðstrengskafla muni ekki hafa veruleg áhrif á afhendingaröryggi , raforkuverð , umhverfiskostnað eða byggðaþróun . Við hjá Landsneti fögnum því að nú skuli liggja fyrir úttekt óháðs aðila á þessum þætti í uppbyggingu flutningskerfisins og vonar að hún verði gagnlegt innlegg í því verkefni sem framundan er við þá uppbyggingu .